pythainlp/thai_wikipedia_clean_20230101 huggingface dataset:
สหพันธ์สาธารณรัฐโซมาเลียเป็นสหพันธ์สาธารณรัฐที่มีระบบรัฐสภาซึ่งอำนาจบริหารส่วนใหญ่อยู่กับ นายกรัฐมนตรี
ประธานาธิบดีสหพันธรัฐโซมาเลียเป็นประมุขแห่งรัฐ ดำเนินการตามรัฐธรรมนูญและกฎหมายอื่น ๆ ของสหพันธ์สาธารณรัฐโซมาเลีย อำนาจเหล่านี้รวมถึงการแต่งตั้งหัวหน้าผู้บริหาร (นายกรัฐมนตรี) ทำหน้าที่เป็นผู้บัญชาการทหารสูงสุดแห่งกองทัพและประกาศสถานการณ์ ฉุกเฉินและสงคราม
อำนาจบริหารของรัฐบาลโซมาเลียตกเป็นของคณะรัฐมนตรีของรัฐบาลกลาง นายกรัฐมนตรีเป็นหัวหน้ารัฐบาล พวกเขาเป็นหัวหน้าคณะรัฐมนตรีของรัฐบาลกลางซึ่งประกอบด้วยรัฐมนตรีที่ได้รับการแต่งตั้งตามข้อเสนอแนะของนายกรัฐมนตรี นายกรัฐมนตรีได้รับเลือกให้ดำรงตำแหน่งเป็นเวลา 4 ปีเต็ม และรัฐสภาจะถอดถอนได้ก็ต่อเมื่อเลือกผู้สืบทอดตำแหน่งด้วยคะแนนไม่ไว้วางใจเท่านั้น
อำนาจตุลาการของโซมาเลียตกเป็นของศาล ฝ่ายตุลาการเป็นอิสระจากฝ่ายนิติบัญญัติและฝ่ายบริหารของรัฐบาลในขณะที่ปฏิบัติหน้าที่ในการพิจารณาคดี
โครงสร้างศาลแห่งชาติประกอบไปด้วย
ส่วนหลักของฝ่ายนิติบัญญัติคือ รัฐสภา แบบสองสภา ของโซมาเลีย รัฐสภากลางเป็นคนออกกฎหมายของรัฐบาลกลาง ยกเว้นกฎหมายที่เกี่ยวข้องกับงบประมาณประจำปี สมาชิกรัฐสภาโซมาเลียแต่ละคนมีสิทธิที่จะเริ่มออกกฎหมาย เช่นเดียวกับคณะรัฐมนตรี สภาล่างประกอบด้วยสมาชิกสภาผู้แทนราษฎร 275 คน ในขณะที่สภาสูงมีผู้แทน 54 คน
การประท้วง ค.ศ. 1968
การประท้วง ค.ศ. 1968 ประกอบด้วยความขัดแย้งทางสังคมที่ทวีความรุนแรงขึ้นทั่วโลก โดยมีลักษณะเด่นคือการต่อต้านกองทัพของรัฐและระบบราชการต่าง ๆ
ในสหรัฐการประท้วงเหล่านี้เป็นจุดเปลี่ยนสำคัญสำหรับขบวนการสิทธิพลเมือง ซึ่งก่อให้เกิดขบวนการปฏิวัติ เช่น พรรคแบล็กแพนเธอร์ ในการตอบโต้ต่อการรุกตรุษญวนในสงครามเวียดนาม การประท้วงยังจุดชนวนให้เกิดการเคลื่อนไหวในวงกว้างเพื่อต่อต้านสงครามเวียดนามทั่วทั้งสหรัฐ เช่นเดียวกับในกรุงลอนดอน ปารีส เบอร์ลิน และโรม ขบวนการมวลชนเติบโตขึ้นไม่เพียงแต่ในสหรัฐเท่านั้นแต่ยังรวมถึงที่อื่น ๆ ด้วย ในประเทศส่วนใหญ่ในยุโรปตะวันตกขบวนการประท้วงถูกครอบงำโดยนักศึกษา การแสดงที่น่าทึ่งที่สุดคือการประท้วงในเดือนพฤษภาคม 2511 ในฝรั่งเศส
ในประเทศยุโรปตะวันออกที่ปกครองโดยพรรคคอมมิวนิสต์ มีการประท้วงต่อการขาดเสรีภาพในการพูดและการละเมิดสิทธิพลเมืองโดยอภิชนที่เป็นข้าราชการและทหาร ในยุโรปกลางและยุโรปตะวันออก มีการประท้วงวงกว้าง โดยเฉพาะอย่างยิ่งปรากสปริงในเชโกสโลวาเกีย โปแลนด์และยูโกสลาเวีย
Anchoring bias
รถลูนาร์โรเวอร์
รถลูนาโรเวอร์ (ภาษาอังกฤษ: Lunar Roving Vehicle; LRV) เป็นโรเวอร์พลังงานไฟฟ้าแบตเตอรี่ ใช้งานในการสำรวจดวงจันทร์ในช่วงสามภารกิจสุดท้ายของโครงการอะพอลโล ระหว่างปีค.ศ.1971 ถึงปีค.ศ.1972
ได้รับการสร้างโดยบริษัทโบอิง และบริษัทเจเนรัลมอเตอร์ เป็นผู้ผลิตฐานล้อ ได้รับการออกแบบให้มีน้ำหนักเปล่าอยู่ที่ 210 กก. สามารถบรรทุกสัมภาระที่มีน้ำหนักถึง 490 กก. ประกอบด้วยนักบินอวกาศ 2 คน, อุปกรณ์ต่างๆ และตัวอย่างหินบนดวงจันทร์ ถูกตั้งให้ใช้ความเร็วสูงสุดอยู่ที่ 13 กม./ชม. แม้ว่าในภารกิจอะพอลโลที่17 จะสามารถทำความเร็วสูงสุดได้ที่ 18 กม./ชม.
โรเวอร์จะถูกพับไว้ในยานลงดวงจันทร์ และจะถูกนักบินอวกาศนำมากางออกเมื่อลงจอดที่ดวงจันทร์ ปัจจุบันโรเวอร์ทั้งสามยังอยู่บนดวงจันทร์
ความเอนเอนเอียงเชิงอนุรักษนิยม
ในสาขาจิตวิทยาเชิงประชานและทฤษฎีการตัดสินใจ ความอนุรักษนิยม หรือ ความเอนเอนเอียงเชิงอนุรักษนิยม  เป็นความโน้มเอียงที่จะเปลี่ยนความเชื่อของตนอย่างไม่เพียงพอเมื่อได้หลักฐานใหม่ๆ
เป็นลักษณะการเปลี่ยนความเชื่อของมนุษย์ที่ให้ความสำคัญกับความน่าจะเป็นก่อน (prior distribution, base rate) เกินจริง และให้ความสำคัญแก่หลักฐานใหม่น้อยเกินไปโดยเทียบกับแบบจำลองการเปลี่ยนความคิดแบบเบย์เซียน (Bayesian belief-revision)
นักจิตวิทยาชาวอเมริกัน วาร์ด เอ็ดวาร์ดส์ได้รายงานถึงปรากฏการณ์นี้ในปี1968 ตามการทดลองเช่นดังต่อไปนี้
มีกระเป๋าสะพายหลังสองใบ ใบหนึ่งมีเบี้ยสีแดง 700อัน และเบี้ยสีน้ำเงิน 300อัน กระเป๋าอีกใบมีเบี้ยแดง 300อัน และเบี้ยน้ำเงิน 700อัน
ให้เอากระเป๋ามาใบหนึ่ง
ต่อไปให้สุ่มตัวอย่างเอาเบี้ยอันหนึ่งแล้วนำคืนใส่กระเป๋า
ในการชักตัวอย่าง 12ครั้ง คุณได้เบี้ยสีแดง 8อัน สีน้ำเงิน 4อัน
มีความน่าจะเป็นเท่าไรที่กระเป๋าที่คุณได้เป็นกระเป๋าที่มีเบี้ยแดงโดยมาก
ผู้ร่วมการทดลองโดยมากเลือกคำตอบราวๆ .7
แต่คำตอบตามทฤษฎีของเบยส์อยู่ใกล้ๆ .97
เอ็ดวาร์ดส์เสนอว่า มนุษย์เปลี่ยนความเชื่ออย่างอนุรักษนิยม เป็นไปตามทฤษฎีของเบยส์แต่ก็ช้ากว่า
คือ เปลี่ยนค่าความน่าจะเป็นที่เริ่มจาก .5อย่างไม่แม่นยำ โดยเป็นไปตามความเอนเอียงที่เห็นได้จากการทดลองหลายการทดลอง
ในการเงิน.
เหตุการณ์รวมทั้งการประกาศรายได้ การเปลี่ยนเงินปันผล และการแตกหุ้น
คำอธิบายดั้งเดิมของปรากฏการณ์นี้ก็คือมันเป็นส่วนเพิ่มของ ความเอนเอียงโดยตั้งหลัก (anchoring bias)
"หลัก" (anchor) ที่ตั้งไว้แต่แรกคือค่าความน่าจะเป็นที่.5 เมื่อมีทางเลือกสองทางโดยไม่มีหลักฐานอื่น แล้วต่อมาไม่สามารถปรับให้ไกลจากหลักนี้ได้พอ
แต่งานศึกษาปี2012 เสนอว่า ความอนุรักษนิยมในการเปลี่ยนความคิดอาจอธิบายได้โดยกลไกทางทฤษฎีสารสนเทศที่สมมุติว่า การแปลงหลักฐานที่เป็นปรวิสัย (คือหลักฐานที่ได้) ให้เป็นค่าประเมินทางอัตวิสัย (คือการตัดสินใจ) เป็นกระบวนการที่มีสัญญาณกวนมาก
งานศึกษาอธิบายว่า ค่าประเมินของความน่าจะเป็นแบบมีเงื่อนไขเป็นไปในทางอนุรักษนิยม เพราะมีสัญญาณรบกวนในการระลึกถึงความจำ โดยสัญญาณรบกวนนิยามว่า เป็นหลักฐานที่ผสมผเสกัน
งานทดลองที่ให้รางวัลกับผู้ร่วมการทดลองพบว่า ปรากฏการณ์นี้สามารถทำให้ลดลงได้สำหรับผู้ที่มีสมรรถภาพทางประชานดี แต่ก็ยังไม่หายไปโดยสิ้นเชิง
ความอนุรักษนิยม (การเปลี่ยนความเชื่อ)
Conservatism bias
เกาะบุโหลนใหญ่
เกาะบุโหลนใหญ่ หรือ เกาะบุโหลนเล เป็นหนึ่งในเกาะของหมู่เกาะบุโหลน อยู่ในความรับผิดชอบดูแลของอุทยานแห่งชาติหมู่เกาะเภตรา ในตำบลปากน้ำ อำเภอละงู จังหวัดสตูล มีเนื้อที่ 1.659 ตารางกิโลเมตร คำว่า "บุโหลน" เพี้ยนมาจากภาษามลายู "บูโละ" แปลว่า "ไม้ไผ่" เนื่องจากบนเกาะอุดมสมบูรณ์ด้วยไม้ไผ่
เกาะบุโหลนใหญ่เป็นจุดศูนย์กลางการเดินทางท่องเที่ยวในหมู่เกาะบุโหลน บนเกาะมีชุมชนชาวบ้านตั้งถิ่นฐานอยู่อาศัย มีโรงเรียนประถมอยู่ด้านหน้าเกาะ ตามชายหาดมีบ้านพักแบบบังกะโลกระจายอยู่รอบเกาะ มีถนนกลางเกาะเชื่อมจากหน้าเกาะไปหลังเกาะได้
อ่าวที่สำคัญ ได้แก่ อ่าวหน้าแกะตั้งอยู่ทิศตะวันออกของเกาะ เป็นหาดแบบแหลมยื่นเหยียดตรงไปน่านน้ำสีมรกตมีหาดทรายขาว มีระดับความลาดเอียงต่ำ ริมหาดเป็นทิวสน อ่าวม่วงตั้งอยู่ทางทิศตะวันตกของเกาะ มีลักษณะเป็นโขดหินและเชิงผา หาดเป็นหาดเล็กที่ค่อนข้างน้ำนิ่งเหมาะสำหรับการดำน้ำดูปะการัง อ่าวพังกาตั้งอยู่ทางทิศตะวันตกของเกาะ เป็นหาดหินกว้าง ส่วนหมู่บ้านชาวประมงตั้งอยู่บริเวณอ่าวพังกาใหญ่และอ่าวพังกาเล็ก ป่าเชิงเขามีป่าหลากหลายเช่นป่าหวาย สัตว์ที่พบเช่นสัตว์ขนาดเล็กอย่างกระรอก นกเงือกและตะกวด เป็นต้น นอกจากนั้นยังมีถ้ำรูจมูกอยู่บริเวณทิศเหนือของเกาะและมีถ้ำค้างคาวบริเวณหน้าผาสูงทางทิศตะวันตกของเกาะ
ไทยลีก 3 ฤดูกาล 2565–66 – โซนภาคตะวันออก
ไทยลีก 3 ฤดูกาล 2565–66 โซนภาคตะวันออก เป็นส่วนหนึ่งของการแข่งขันไทยลีก 3 ฤดูกาล 2565–66 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 6 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสรที่เข้าแข่งขันในฤดูกาล 2565–66 โซนภาคตะวันออก มีจำนวน 12 สโมสร โดยแบ่งเป็นสโมสรจากฤดูกาล 2564–65 จำนวน 10 สโมสร สโมสรที่ตกชั้นจากไทยลีก 2 จำนวน 1 สโมสร และสโมสรที่เลื่อนชั้นจากไทยแลนด์ อเมเจอร์ลีก จำนวน 1 สโมสร
จอมี่นยุ
จอมี่นยุ  หรือที่รู้จักในชื่อ โกจิมมี (Ko Jimmy; 13 กุมภาพันธ์ พ.ศ. 2512 – 23 กรกฎาคม พ.ศ. 2565) เป็นนักเขียนและนักโทษการเมืองชาวพม่า และสมาชิกของกลุ่มนักศึกษารุ่น 88  เขาถูกประหารในเดือนกรกฎาคม พ.ศ. 2565 หลังจากถูกตัดสินประหารชีวิตในข้อหาเคลื่อนไหวต่อต้านรัฐบาลเผด็จการที่ยึดอำนาจในการรัฐประหารในปี พ.ศ. 2564
นักกิจกรรม.
จอมี่นยุมีชื่อเสียงในช่วงการก่อการกำเริบ 8888 ในฐานะนักกิจกรรมนักศึกษา เขาถูกจำคุกเป็นเวลา 15 ปี ตั้งแต่ปี พ.ศ. 2531 ถึง 2546 จากการเข้าร่วมในเหตุการณ์ 8888 และต่อมาเขาถูกจำคุกอีกห้าปีหลังจากร่วมการประท้วงการขึ้นราคาน้ำมันกับกลุ่มนักศึกษารุ่น 88 ในเดือนสิงหาคม พ.ศ. 2550
นักเขียน.
เขาเขียนหนังสือแนวพัฒนาตนเองเรื่อง "การสร้างมิตรภาพ"  ซึ่งกลายเป็นหนังสือขายดีในปี พ.ศ. 2548 เมื่อวันที่ 6 กันยายน พ.ศ. 2555 เขาตีพิมพ์นวนิยายเรื่อง "พระจันทร์ในทะเลสาบอี้นเล่"  ซึ่งเขียนขึ้นในปี พ.ศ. 2553 ระหว่างถูกจำคุกในเมืองตองจี ขณะรับโทษในตองจี เขาเขียนเรื่องสั้นการเมืองแนวหลังสมัยใหม่จำนวนหนึ่ง ตีพิมพ์ในประเทศญี่ปุ่น โดยใช้นามปากกาว่า Pan Pu Lwin Pyin โกจิมมีแปลนวนิยายมากมายรวมทั้ง "เทวากับซาตาน" และ "รหัสลับดาวินชี" ขณะถูกจำคุก
การรัฐประหารในพม่า พ.ศ. 2564 และการประหารชีวิต.
เมื่อวันที่ 13 กุมภาพันธ์ พ.ศ. 2564 หลังรัฐประหารในประเทศพม่า พ.ศ. 2564 จอมี่นยุและบุคคลที่มีชื่อเสียงอีก 6 คน ได้แก่ มี่นโกไนง์ , มโย่ยานนองเต้น , อี้นเซนอองโซ่ , มองมองเอ้ , ปานแซโล  และลี่นลี่น  ถูกตั้งข้อหาและออกหมายจับตามมาตรา 505(ข)  แห่งประมวลกฎหมายอาญาของสภาการบริหารแห่งรัฐในข้อหายุยงให้เกิดความไม่สงบต่อรัฐและคุกคาม "ความสงบสุขของสาธารณะ" ผ่านการเผยแพร่ข้อความในสื่อสังคมออนไลน์ เขาถูกจับกุมในอำเภอดะโกนของนครย่างกุ้งเมื่อวันที่ 23 ตุลาคม พ.ศ. 2564 ศาลทหารพม่าได้พิพากษาเมื่อวันที่ 23 มกราคม พ.ศ. 2565 ให้ประหารชีวิตจอมี่นยุภายใต้กฎหมายต่อต้านการก่อการร้ายของประเทศ จากการติดต่อกับคณะกรรมการผู้แทนสมัชชาแห่งสหภาพ, รัฐบาลเอกภาพแห่งชาติ (NUG) และกองกำลังป้องกันประชาชน (PDF) เมื่อวันที่ 23 กรกฎาคม พ.ศ. 2565 มีการประกาศว่า จอมี่นยุถูกประหารชีวิตพร้อมกับเซยาตอ (ဇေယျာသော်) และนักเคลื่อนไหวอีกสองคน
จอมี่นยุเกิดเมื่อวันที่ 13 กุมภาพันธ์ พ.ศ. 2512 ในรัฐฉาน ทางตะวันออกของพม่า ในช่วงเวลาของการก่อการกำเริบ 8888 เขาเป็นนักศึกษาฟิสิกส์ที่มหาวิทยาลัยศิลปะและวิทยาศาสตร์ย่างกุ้ง (ภายหลังเปลี่ยนชื่อเป็นมหาวิทยาลัยย่างกุ้ง)
เขาสมรสกับนีลาเต้น นักเคลื่อนไหวทางการเมือง พวกเขาพบกันขณะถูกจองจำหลังเหตุการณ์ 8888 และแต่งงานกันหลังจากที่ทั้งคู่ได้รับการปล่อยตัวในปี พ.ศ. 2547 ทั้งคู่มีลูกสาวหนึ่งคนชื่อ เนชีมี่นยุ
ในเดือนกรกฎาคม พ.ศ. 2565 ขณะที่จอมี่นยุถูกประหารชีวิต เขามีอายุ 53 ปี
Kyaw Min Yu
ราอูล คาสโตร
อิตา (เจ้าหญิงแห่งอียิปต์โบราณ)
อิตา เป็นพระราชธิดาของฟาโรห์แห่งอียิปต์โบราณ ซึ่งมีพระชนม์ชีพอยู่ในช่วงราชวงศ์ที่สิบสอง ราวประมาณ 1850 ปีก่อนคริสตกาล พระองค์เป็นทราบจากรูปสลักสฟิงซ์ที่พบที่เมืองโบราณกัตนาในประเทศซีเรียปัจจุบัน ปัจจุบันรูปสลักดังกล่าวอยู่ในพิพิธภัณฑ์ลูฟวร์ (หมายเลข AO 14075) บนรูปสลักนี้ได้ระบุว่า พระองค์ทรงมีพระอิสริยยศเป็น"ขุนนางสตรี (iryt-p`t)" และ"พระราชธิดาแห่งกษัตริย์ในร่างกายของพระองค์" พระองค์อาจเป็นที่ทราบมากขึ้นจากสถานที่ฝังพระศพของพระองค์ที่อยู่ถัดจากพีระมิดของฟาโรห์อเมนเอมฮัตที่ 2 ที่ดาห์ชูร์ โดยพระศพของพระองค์ยังอยู่ในสภาพที่ดีไม่บุบสลาย และพบโลงพระศพไม้ที่มีข้อความทางศาสนาขนาดยาว รวมทั้งพระนามของพระองค์และชุดเครื่องประดับส่วนตัวอันล้ำค่า รวมทั้งกริชที่ประดับประดาอย่างวิจิตรงดงาม แต่ไม่แน่ใจว่าทั้งสองพระองค์จะเป็นบุคคลพระองค์เดียวกันหรือไม่ โดยตำแหน่งของสถานที่ฝังพระศพอาจบ่งบอกว่า พระองค์เป็นพระราชธิดาของฟาโรห์อเมนเอมฮัตที่ 2
รัฐธรรมนูญแห่งประเทศโซมาเลีย
ฟาโรห์อเมเนมเฮตที่ 5
การประท้วงใหญ่ปี 1968
ข้อตกลงมาเลเซีย
อาเนีย ฟอร์เจอร์
อาเนีย (เนกิมะ)
ยฺหวี่ชือ
ยฺหวี่ชือ  และอีกนามหนึ่งหรือภาคหนึ่ง คือ กิ่งหลิวแดง ("ฉื้อซง", 赤松; หรือ "ฉื้อซงจื่อ" – ปรมาจารย์กิ่งหลิวแดง) ซึ่งเป็นนามอื่น ๆ เพิ่มเติม เป็นเทพแห่งฝนของจีน นามของ "ยฺหวี่ชือ" ในความหมายคือ "พระวัสสานเทพ" และ "เจ้าพ่อพ่อวัสสานบดี"
เกี่ยวกับเทพบดียฺหวี่ชือ.
ยฺหวี่ชือในศาสนาท้องถิ่นจีนและเทพปกรณัมจีนมักจะปรากฏพระองค์ร่วมกับพระพายจีน เทพเจ้าแห่งลม และหลุยจินจู้ (รามสูรจีน) เทพเจ้าแห่งสายฟ้าและนางเมขลาจีน (เตียนบ๊อ) บทบาทของพระองค์ปรากฏทางศาสนาในปัจจุบันและในเรื่องราวตำนานทางประวัติศาสตร์ที่เกี่ยวข้องกับหยูซีซึ่งมีการอ้างอิงหลากหลายในบทกวีและวัฒนธรรมสมัยนิยมเช่นในบทกวีต่าง ๆ มากมาย เทพชายาของพระองค์ คือ ยฺหวี่ชือเฉีย
ในภาคฉื้อซงจื่อ.
บางครั้งพระองค์อาจปรากฏในรูปแบบภาค ฉื้อซงจื่อ  เรื่องราวของพระองค์ปรากฏในรัชกาลเฉินหนง ซึ่งปรากฏองค์เป็นชาวป่าผู้ขจัดภัยพิบัติทางธรรมชาติและความแห้งแล้งให้แก่ประชาชนและได้รับการยกย่องให้เป็นเทพแห่งฝนของจีนและได้รับการอัญเชิญให้สถิตประทับบนภูเขาคุนหลุนในตำนาน
คลองบางแก้ว (จังหวัดนครปฐม)
คลองบางแก้ว เป็นคลองธรรมชาติ เป็นคลองสาขาที่แยกออกจากแม่น้ำนครชัยศรี มีคลองสาขาต่าง ๆ เช่นห้วยจรเข้ คลองบางแขม และคลองหนองดินแดง คลองบางแก้วที่บริเวณธรรมศาลา ได้แยกออกเป็นสองสาย สายหนึ่งไปบรรจบกับคลองเจดีย์บูชา อีกสายหนึ่งแยกขึ้นไปเป็นคลองบ้านภูมิ ต่อไปเป็นห้วยจรเข้ผ่านบ้านหนองขาหยั่งเรียกว่า คลองบางแขม ผ่านบ้านหนองดินแดงเรียกว่า คลองหนองดินแดง ต่อขึ้นไปเป็นคลองบางตาลและคลองยาง ส่วนหนึ่งของคลองของเส้นแบ่งเขตจังหวัดนครปฐมกับจังหวัดราชบุรี แล้วไปบรรจบแม่น้ำแม่กลองที่บ้านท่าผา อำเภอบ้านโป่ง จังหวัดราชบุรี
คลองบางแก้วไหลผ่านพื้นที่ทางทิศใต้เมืองนครปฐมโบราณ โดยแยกออกเป็นทางน้ำ 2 สาย ทางน้ำสายแรกไหลเข้าสู่ทิศใต้ของเมืองเป็นคลองเมืองทางด้านใต้และรวมกับห้วยจระเข้ซึ่งเป็นคลองทางทิศตะวันตกของเมืองนครปฐมโบราณ มีชื่อเรียกคลองเมืองทางทิศใต้ในระยะนี้ว่า "คลองพญากง" และไหลออกไปทางทิศตะวันออกไปรวมกับลำน้ำบางแก้วทางวัดธรรมศาลา ส่วนทางน้ำอีกสายหนึ่งไหลผ่านพื้นที่ใต้เมืองนครปฐมโบราณ เรียกลำน้ำนี้ว่า "คลองพญาพาน"
คลองบางแก้วเป็นเส้นทางเสด็จพระราชดำเนินไปทรงสำรวจองค์พระปฐมเจดีย์ของพระบาทสมเด็จพระจอมเกล้าเจ้าอยู่หัว
วัดที่ตั้งอยู่ริมคลองได้แก่ วัดธรรมศาลา วัดโคกพระเจดีย์ วัดบางแก้ว วัดไทร วัดท่าตำหนัก วัดตุ๊กตา และวัดกลางบางแก้วซึ่งอยู่ตรงปากคลองที่บรรจบกับแม่น้ำนครชัยศรี ส่วนใหญ่เป็นวัดโบราณที่สร้างขึ้นในสมัยอยุธยา สันนิษฐานว่าวัดกลางบางแก้วน่าจะเป็นวัดประจำเมืองนครชัยศรีสมัยอยุธยา ส่วนวัดธรรมศาลาปรากฏเจดีย์สมัยทวารวดี คาดว่าสร้างขึ้นราว 1,000 ปีมาแล้ว
การปรากฏหลักฐานในนิราศ.
ใน "นิราศพระแท่นดงรัง" ที่แต่งเมื่อ พ.ศ. 2379 หมื่นพรหมสมพัตสร (มี) ได้เดินทางจากพระนครไปนมัสการพระแท่นดงรัง ได้ขึ้นบกที่ท่าริมคลองบางแก้ว ตำบลท่าพระยา อำเภอนครชัยศรี จากนั้นได้โดยสารต่อด้วยเกวียนเทียมควาย ผ่านบ้านธรรมศาลา แวะนมัสการพระปฐมเจดีย์แล้วเดินทางต่อไปพระแท่นดงรัง
นอกจากนั้นยังมีวรรณคดีนิราศที่แต่งขึ้นในโอกาสที่กวีเดินทางไปนมัสการองค์พระปฐมเจดีย์ เท่าที่พบในปัจจุบันมีอยู่ 3 เรื่อง คือ "นิราศพระประธมของพระเจ้าบรมวงศ์เธอ กรมหลวงวงษาธิราชสนิท" แต่งเมื่อ พ.ศ. 2377 "นิราศพระประธม" ของสุนทรภู่ แต่งเมื่อ พ.ศ. 2375 และ "นิราศพระปฐม" ของหลวงจักรปาณี (ฤกษ์) แต่งเมื่อ พ.ศ. 2417 ล้วนใช้เส้นทางเดินทางเดียวกันจากคลองบางกอกน้อย แล้วมาขึ้นบกที่วัดท่าตำหนัก ก่อนเดินทางต่อด้วยเกวียนหรือช้างสู่จุดหมายปลายทางที่วัดพระปฐมเจดีย์
สโมสรฟุตบอลอยุธยา ยูไนเต็ด ในฤดูกาล 2565–2566
ฤดูกาล 2565–2566 เป็นฤดูกาลที่ 7 ของ สโมสรฟุตบอลอยุธยา ยูไนเต็ด ในระบบฟุตบอลลีกอาชีพของประเทศไทย โดยสโมสรจบด้วยอันดับ 11 ในไทยลีก 2 ฤดูกาล 2564–65
ฤดูกาลนี้สโมสรได้ส่ง เจษฎา จิตสวัสดิ์ หัวหน้าผู้ฝึกสอนและผู้เล่นส่วนใหญ่จากฤดูกาลที่แล้วคืนให้กับ สโมสรฟุตบอลเมืองทอง ยูไนเต็ด เนื่องจากหมดสัญญายืมตัว โดยแต่งตั้งให้ สันติ ไชยเผือก กลับมาคุมทีมอีกครั้ง ซึ่งนับเป็นการกลับมาคุมทีมอยุธยา ยูไนเต็ด เป็นครั้งที่ 3 ของเจ้าตัว
สถิติการลงสนามและการทำประตูของผู้เล่น ในฤดูกาล 2565–2566.
! colspan=12 style="background:#009; color:#FFD700; text-align:center"| ผู้รักษาประตู
! colspan=12 style="background:#009; color:#FFD700; text-align:center"| กองหลัง
! colspan=12 style="background:#009; color:#FFD700; text-align:center"| กองกลาง
! colspan=12 style="background:#009; color:#FFD700; text-align:center"| กองหน้า
จอมีนยู
คะมิกะเซะ (แก้ความกำกวม)
ยฺหวี่ชือเฉีย
ยฺหวี่ชือเฉีย  เป็นเทพีแห่งฝนของจีน พระนางปรากฏและมีบทบาทใน "คัมภีร์ทะเลและขุนเขา" ในฐานะชายาผู้นำของประเทศที่เรียกว่ายฺหวี่ชือ (雨师国) ; ซึ่ง "นาม" นี้เป็นนามที่บ่งบอกว่าเป็นพระนางเป็นชายาของพระวัสสานเทวดา
หยี่ว์ซือ
หยี่ว์ซือเฉีย
ชานไห่จิง
ชานไห่จิง เป็นตำราคลาสสิกจีนซึ่งประมวลภูมิประเทศและสัตว์ในตำนานเอาไว้ ฉบับต่าง ๆ ของตำรานี้อาจมีมาตั้งแต่ 400 ปีก่อนคริสตกาลแล้ว แต่รูปแบบปัจจุบันนั้นเพิ่งมีขึ้นในหลายร้อยปีให้หลัง อันตรงกับต้นราชวงศ์ฮั่น ตำรานี้แบ่งเนื้อหาเป็น 18 ส่วน ส่วนใหญ่บรรยายภูมิประเทศและวัฒนธรรมก่อนสมัยราชวงศ์ฉินซึ่งล้วนแล้วแต่เป็นนิทาน มีการเอ่ยถึงภูเขากว่า 550 แห่ง และทางน้ำอีกกว่า 300 แห่ง นอกจากนี้ยังรวบรวมเรื่องปรัมปราจีนไว้ด้วย
คัมภีร์ทะเลและขุนเขา
เจ้าพ่อเฟิงตู
เฟิงตูต้าตี้  หรือ เฟิงตี้ ( หรือ เฟิงตี้  เป็นเทพเจ้าแห่งความตายในศาสนาเต๋าและศาสนาชาวบ้านจีนและเป็นประมุขแห่งเทพารักษ์ผู้รักษาของนครเฟิงตู (丰都鬼城 - Fengdu Ghost City) ในเขตฉงชิ่ง พระองค์ได้รับการสักการะบูชาควบคู่กับเจ้าพ่อเขาไท่ในฐานะเทวราชแห่งยมโลกและโลกหลังความตาย
ตงเยฺว่ต้าตี้
ตงเยฺว่ต้าตี้  หรือ เจ้าพ่อเขาไท่ เป็นเทพเจ้าในศาสนาเต๋าและศาสนาชาวบ้านจีนและเป็นเทพารักษ์ผู้รักษาเขาไท่ พระองค์ได้รับการสักการะบูชาควบคู่กับเฟิงตูต้าตี้ในฐานะเทวราชแห่งยมโลกและโลกหลังความตาย
กองพลน้อยกูรข่า
กองพลน้อยกูรข่า  เป็นชื่อของหน่วยทหารในกองทัพสหราชอาณาจักรที่ประกอบด้วยชาวกูรข่าเชื้อสายเนปาล กองพลน้อยกูรข่ามีกำลังพลอยู่ที่ 4,010 นาย (เมื่อเมษายน 2021) โดยรับแบบอย่างมาจากหน่วยทหารกูรข่าที่เคยมีอยู่ในกองทัพบริติชอินเดีย ในยุคก่อนที่อินเดียจะได้รับอิสรภาพจากสหราชอาณาจักร ซึ่งในปัจจุบัน กองพลน้อยกูรข่าประกอบด้วยทหารราบ, ทหารยุทธโยธา, ทหารสื่อสาร, ทหารส่งกำลังบำรุง, และทหารช่วยรบและฝึกรบ
ฟาโรห์รูฟอิน
ฮากูบะ
ฮากูบะ  เป็นหมู่บ้านที่ตั้งอยู่ในจังหวัดนางาโนะ ประเทศญี่ปุ่น ฮากูบะมีจำนวนประชากรประมาณ 9,007 คน 4,267 หลังคาเรือน มีความหนาแน่นของประชากร 48 คนต่อตารางกิโลเมตร มีขนาดพื้นที่ทั้งสิ้น
ฮากูบะเป็นแหล่งสกีรีสอร์ตที่มีชื่อเสียงระดับนานาชาติในตอนเหนือของเทือกเขาแอลป์แห่งญี่ปุ่น เนื่องจากมีหิมะตกมากกว่า 11 เมตรในแต่ละปี และหมู่บ้านแห่งนี้ยังเคยเป็นสถานที่จัดงานการแข่งขันกีฬาโอลิมปิกฤดูหนาว ค.ศ. 1998 (สกีลงเขา, สกีกระโดดไกล, สกีข้ามทุ่ง)
ฮากูบะตั้งอยู่ในแอ่งภูเขาทางตะวันตกเฉียงเหนือของจังหวัดนางาโนะ ติดกับจังหวัดโทยามะทางทิศตะวันตก และติดกับภูเขาทาเตยามะ ซึ่งมีความสูง 2,900 เมตร ทางทิศตะวันตก พื้นที่ส่วนใหญ่ของหมู่บ้านอยู่ภายในเขตอุทยานแห่งชาติชูบุ-ซังงากุ
ฮากูบะมีภูมิอากาศแบบอบอุ่นชื้นภาคพื้นทวีป (เคิพเพิน "Dfa") โดยมีฤดูหนาวที่หนาวเย็นและมีหิมะตกหนัก และฤดูร้อนที่อบอุ่นและมีฝนตกชุก ด้วยอุณหภูมิที่เย็นลงตามระดับความสูง อุณหภูมิเฉลี่ยรายเดือนตลอด 24 ชั่วโมงจะอยู่ในช่วง ในเดือนมกราคม ถึง ในเดือนกรกฎาคม ฮากูบะได้รับปริมาณหิมะประมาณ 11 เมตรต่อปี โดยปริมาณหิมะส่วนใหญ่จะเกิดขึ้นในเดือนมกราคมและกุมภาพันธ์
จากข้อมูลสำมะโนของญี่ปุ่น ประชากรของฮากูบะยังคงค่อนข้างคงที่ในช่วง 50 ปีที่ผ่านมา
เทศบาลหมู่บ้านฮากูบะก่อตั้งขึ้นเมื่อวันที่ 30 กันยายน ค.ศ. 1956 โดยการควบรวมหมู่บ้านโฮกูโจ และหมู่บ้านคามิชิโระ เข้าด้วยกัน
เศรษฐกิจหลักของฮากูบะคือการท่องเที่ยวตามฤดูกาล
ฮากูบะมีโรงเรียนที่สังกัดเทศบาลหมู่บ้าน ได้แก่ โรงเรียนประถม 2 แห่ง และโรงเรียนมัธยมต้น 1 แห่ง ฮากูบะมีโรงเรียนมัธยมปลาย 1 แห่ง โดยสังกัดคณะกรรมการการศึกษาจังหวัดนางาโนะ
กองพลน้อย
กองพลน้อย  เป็นหน่วยทหารทางยุทธวิธี ซึ่งจะประกอบด้วยสามถึงหกกองพันและส่วนสนับสนุน โดยทั่วไปเทียบได้กับกรมทหารขนาดใหญ่ สองถึงสามกองพลน้อยประกอบกันเป็นหนึ่งกองพล
สิงหาคม พ.ศ. 2565
สิงหาคม พุทธศักราช 2565 เป็นเดือนที่ 8 ของปี พ.ศ. 2565 วันแรกของเดือนเป็นวันจันทร์ วันสุดท้ายของเดือนเป็นวันพุธ
ฮา ยุน-กย็อง
ฮา ยุน-กย็อง (; เกิด 20 ตุลาคม ค.ศ. 1992) เป็นนักแสดงชาวเกาหลีใต้ ซึ่งเป็นที่รู้จักจากบทบาท ฮอ ซ็อน-บิน ใน "เพลย์ลิสต์ชุดกาวน์" (Hospital Playlist; ค.ศ. 2020–2021) และบทบาท ชเว ซู-ย็อน ใน "อูยองอู ทนายอัจฉริยะ" (Extraordinary Attorney Woo; ค.ศ. 2022)
บัง เย-ดัม
พายุไต้ฝุ่นนิดา (พ.ศ. 2547)
พายุไต้ฝุ่นนิดา หรือที่ในฟิลิปปินส์เรียกว่า พายุไต้ฝุ่นดินโด  เป็นพายุหมุนเขตร้อนที่มีความรุนแรงที่สุดเป็นอันดับสามรองจากพายุไต้ฝุ่นเตี้ยนหมู่ และพายุไต้ฝุ่นชบา และเป็นพายุที่มีความรุนแรงที่สุดต่อภาคตะวันออกของประเทศฟิลิปปินส์นับตั้งแต่พายุไต้ฝุ่นเซ็บในปี พ.ศ. 2541 ก่อตัวขึ้นจากความกดอากาศต่ำเมื่อวันที่ 13 พฤษภาคม พ.ศ. 2547 อยู่ทางตะวันออกของประเทศปาเลาในขณะนั้น ระบบเคลื่อนตัวไปทางทิศตะวันตกอย่างช้า ๆ และกลายเป็นพายุโซนร้อนเมื่อเคลื่อนตัวเลี้ยวไปทางตะวันตกเฉียงเหนือพายุโซนร้อนนิดาทวีกำลังแรงขึ้นอย่างรวดเร็วจนกลายเป็นพายุไต้ฝุ่น ทำให้เผยให้เห็นตาพายุที่กำลังพัฒนา และในที่สุดก็ถึงระดับกำลังแรงสูงสุดด้วยความเร็วลม 205 กิโลเมตรต่อชั่วโมง (125 ไมล์ต่อชั่วโมง) และความกดอากาศที่ 905 เฮกโตปาสกาล (มิลลิบาร์ 26.72 นิ้วของปรอท) หลังจากผ่านจังหวัดคาตันดัวเนส พายุไต้ฝุ่นนิดาก็เริ่มหันไปทางเหนือมากขึ้น และอ่อนกำลังลงเป็นพายุโซนร้อนทางตะวันออกเฉียงใต้ของประเทศญี่ปุ่น หลังจากนั้นพายุโซนร้อนนิดาก็ได้กลายเป็นพายุหมุนนอกเขตร้อน และพายุสลายไปทางตะวันออกเฉียงเหนือของประเทศญี่ปุ่น
การกระจายความรุนแรงของลมกับฝนในแนวนอนจากพายุไต้ฝุ่นนิดา อัตราน้ำฝนในบริเวณกึ่งกลางมาจากเรดาร์วัดปริมาณน้ำฝนในเขตร้อนชื้นในขณะที่อัตราน้ำฝนในเขตรอบนอกมาจากเครื่องวัดปริมาณน้ำฝนแบบภาพไมโครเวฟ อัตราน้ำฝนซ้อนทับบนข้อมูลอินฟราเรดจากเครื่องสแกนแบบมองเห็น และอินฟราเรด ภารกิจวัดปริมาณน้ำฝนในเขตร้อนแสดงให้เห็นว่าพายุยังคงจัดโดยยังไม่มีหลักฐานใด ๆ เพราะยังเป็นแค่พายุโซนร้อน อัตราน้ำฝนปานกลางเป็นส่วนใหญ่อยู่ใกล้ศูนย์กลาง วันต่อมาพายุไต้ฝุ่นนิดาจัดระเบียบได้ดีขึ้น และมีแถบคาดมากขึ้นในทุ่งฝน แม้ว่าตาพายุจะยังสมบูรณ์ได้ไม่ดีก็ตาม หลังจากพายุไต้ฝุ่นนิดาผ่านจังหวัดคาตันดัวเนสศูนย์กลางของพายุนี้น่าจะแสดงผลของการถูกรบกวนโดยภูมิประเทศ และเครื่องสร้างภาพไมโครเวฟแสดงให้เห็นตาพายุที่มีรูปร่างเกือบสมบูรณ์พร้อมบริเวณที่มีฝนตกหนัก
ในประเทศไต้หวันมีการยกเลิกให้บริการเรือข้ามฟากผู้โดยสาร 15,057 คน นักพยากรณ์อากาศที่สำนักอุตุนิยมวิทยากลาง (CWB) ได้ออกคำเตือนเกี่ยวกับพายุไต้ฝุ่นนิดา เนื่องจากแบบจำลองพยากรณ์คาดการณ์ว่ามีความเป็นไปได้สูงที่พายุจะพัดถล่มประเทศไต้หวัน
ก่อนพายุไต้ฝุ่นนิดากำลังเคลื่อนตัวเข้ามาประธานาธิบดีกลอเรีย มาคาปากัล-อาร์โรโย ได้วางมาตรการฉุกเฉินไว้ 8 แห่ง ภายใต้ภาวะฉุกเฉิน และมีการเปิดศูนย์อพยพเพื่อรองรับประชาชน 2,986 คน รายงานของหน่วยยามฝั่งของนครเซบูว่าเมื่อเวลาประมาณ 14:35 น. (07:35 น. เวลาสากลเชิงพิกัด) เมื่อวานนี้ เรือยนต์ที่มีผู้โดยสารมากกว่า 200 คน ระหว่างทางจากออร์มอค จังหวัดเลเตไปยังนครเซบูทำให้เรือยนต์ไม่สามารถทนต่อคลื่นทะเลได้อีกต่อไป เรือยนต์ถูกพลิกคว่ำโดยคลื่นทะเลขนาดใหญ่ และอยู่ห่างจากฝั่งไม่ถึง 2 กิโลเมตร (1 ไมล์) ในขณะนั้น ผู้โดยสารอย่างน้อย 70 คน ได้รับการช่วยเหลือจากหน่วยยามฝั่ง และเรือใกล้เคียง จึงทำให้พบผู้เสียชีวิต 6 ราย นอกจากนี้ ผู้รอดชีวิตเห็นผู้เสียชีวิตลอยอยู่ในทะเล และกล่าวว่าผู้โดยสารบางคนอาจจะติดอยู่ในห้องโดยสาร ทางใต้ของจังหวัดคามารีเนสซูร์ได้ถูกน้ำท่วมเนื่องจากฝนตกหนักเป็นเวลาหลายวัน และทำให้เกิดดินถล่มในพื้นที่ชนบท 3 แห่ง ในจังหวัดคาตันดัวเนสเนื่องจากฝนตกหนัก และบ้านเรือนประมาณ 700 หลัง ถูกฝัง หรือถูกดินโคลนซัดออกไป มีรายงานผู้เสียชีวิต 1 ราย จากฟ้าผ่าในซันโฮเซเดอบูเวนาบิสตา จังหวัดอันตีเก และชาวประมงอีก 3 ราย สูญหายไป ผู้คนเกือบ 18,000 คน พลัดถิ่นทางตอนใต้ของเกาะลูซอน และตะวันออกของวิซายัส ในช่วงสองวันที่ผ่านมา
พายุได้ก่อตัวพายุทอร์นาโดที่สร้างความเสียหายมูลค่า 3.6 ล้านเปโซฟิลิปปินส์ (65,054 ดอลลาร์สหรัฐ) ในกิมบา จังหวัดนูเอวาเอซีฮา และเกิดฝนตกหนักทั่วภาคตะวันออกของประเทศฟิลิปปินส์ มีรายงานปริมาณน้ำฝนสูงถึง 270 มิลลิเมตร (11 นิ้ว) ในออมเบา ในขณะที่จังหวัดคามารีเนสซูร์ได้รับน้ำฝน 150 มิลลิเมตร (6 นิ้ว) และน้ำฝนส่วนที่เหลือในประเทศฟิลิปปินส์ได้รับไปประมาณ 372 มิลลิเมตร (15 นิ้ว) ระหว่างที่พายุขึ้นฝั่งในหมู่เกาะคาโมเตสทำให้มีผู้เสียชีวิต 9 ราย และสูญหาย 5 ราย บ้านเรือนเสียหายทั้งหมด 5,938 หลัง และถูกทำลายทั้งหมด 4,071 หลัง และทำให้ประชาชน 11,000 คน ต้องพลัดถิ่นในกิมบา จังหวัดนูเอวาเอซีฮา เรือข้ามฟากได้ล่มจมขณะที่พายุกำลังเคลื่อนตัวไปทางทิศเหนือลูกเรือ 13 คน ได้รับการช่วยเหลือเมื่อเรือของพวกเขาเกยตื้นใกล้เกาะลูซอน ภาพข่าวทางโทรทัศน์เผยให้เห็นต้นไม้ถูกถอนรากถอนโคน เสาไฟฟ้าโค่นล้มกลางถนน และหลังคาบ้านบางหลังถูกลมแรงพัดปลิว โดยรวมแล้ว พายุไต้ฝุ่นนิดาทำให้มีผู้เสียชีวิต 31 ราย และสร้างความเสียหายทั้งหมดต่อโครงสร้างพื้นฐาน เกษตรกรรม และทรัพย์สินอยู่ที่ประมาณ 72 ล้านเปโซฟิลิปปินส์ (1.3 ล้านดอลลาร์สหรัฐ) ทั่วภาคตะวันออกของประเทศฟิลิปปินส์
ในประเทศญี่ปุ่นฝนตกหนักที่เกิดจากแถบนอกของพายุโซนร้อนนิดาทำให้เกิดน้ำท่วมฉับพลัน และดินถล่มในจังหวัดฟูกูชิมะ ทางหลวงหลายแห่งได้ปิดตัวลงเนื่องจากน้ำขึ้นสูง และบ้านเรือนบางหลังก็ถูกน้ำท่วมในมิโตะ จังหวัดอิบารากิ บ้านเรือน 360 หลัง ถูกปล่อยทิ้งไว้โดยไม่มีไฟฟ้าใช้หลังจากเกิดกระแสลมแรงทำให้สายไฟพังเสียหาย นอกเหนือจากความเสียหายเชิงโครงสร้างที่เกิดจากพายุ สภาพอากาศเลวร้ายที่เกิดขึ้นระหว่างทางอากาศส่งผลกระทบให้เที่ยวบินหลายเที่ยวถูกยกเลิก ในเกาะมินะมิไดโต จังหวัดโอกินาวะสถานีตรวจอากาศที่ดำเนินการโดยองค์การอุตุนิยมวิทยาโลกรายงานลมกระโชกแรงถึง 115 กิโลเมตรต่อชั่วโมง (70 ไมล์ต่อชั่วโมง) และความกดอากาศที่ 972 เฮกโตปาสกาล (มิลลิบาร์ 28.7 นิ้วของปรอท) ปริมาณน้ำฝนรวมที่สถานีอยู่ที่ 32 มิลลิเมตร (1.25 นิ้ว) และสูงสุดที่ 71 มิลลิเมตร (2.79 นิ้ว) และไม่มีรายงานความเสียหาย ผู้บาดเจ็บ หรือผู้เสียชีวิต
วัดฮินดูในประเทศไทย
Circle Digital Chart
กีฬาฟุตบอลในกีฬาแห่งชาติ ครั้งที่ 47
กีฬาฟุตบอลในกีฬาแห่งชาติ ครั้งที่ 47 เป็นการแข่งขันกีฬาฟุตบอลที่จัดขึ้นในจังหวัดศรีสะเกษ กำหนดแข่งขันระหว่างวันที่ 14–24 มีนาคม พ.ศ. 2565 โดยได้จัดขึ้นที่สนามกีฬากลางมหาวิทยาลัยราชภัฏศรีสะเกษและสนามศรีนครลำดวน มหาวิทยาลัยการกีฬาแห่งชาติ วิทยาเขตศรีสะเกษ ในครั้งนี้จะมีการแข่งขันทั้งหมด 2 รายการ คือ ประเภททีมชายและทีมหญิง ซึ่งมีการชิงชัยเหรียญรางวัลรวมทั้งสิ้น 8 เหรียญ
กีฬารักบี้ฟุตบอลในกีฬาแห่งชาติ ครั้งที่ 47
กีฬาฟุตซอลในกีฬาแห่งชาติ ครั้งที่ 47 เป็นการแข่งขันกีฬาฟุตซอลที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–22 มีนาคม พ.ศ. 2565 โดยได้จัดขึ้นที่สนามฟุตบอล วิทยาลัยเกษตรและเทคโนโลยีศรีสะเกษ ในครั้งนี้จะมีการแข่งขันทั้งหมด 3 รายการ ประกอบด้วย ประเภททีมชาย 15 คน และ ประเภททีมชายและหญิง 7 คน ซึ่งมีการชิงชัยเหรียญรางวัลรวมทั้งสิ้น 11 เหรียญ
นิคมอุตสาหกรรมลาดกระบัง
นิคมอุตสาหกรรมลาดกระบัง เป็นหนึ่งในสี่นิคมอุตสาหกรรมของกรุงเทพมหานคร ตั้งอยู่เลขที่ 40 ซอยฉลองกรุง 31 แขวงลำปลาทิว เขตลาดกระบัง กรุงเทพมหานคร ก่อตั้งเมื่อ พ.ศ. 2521 โดยการนิคมอุตสาหกรรมแห่งประเทศไทย
นิคมอุตสาหกรรมลาดกระบังเป็นนิคมที่ใหญ่ที่สุดในกรุงเทพมหานคร มีเนื้อที่ 2,559 ไร่ แบ่งเป็นเขตอุตสาหกรรมทั่วไป 1,228 ไร่ เขตประกอบการเสรี 683 ไร่ เขตพาณิชยกรรมและที่พักอาศัย 9.23 ไร่ และพื้นที่สาธารณูปโภคและสิ่งอำนวยความสะดวก 638.77 ไร่ จากข้อมูลในรายงานการศึกษาเรื่อง "นิคมอุตสาหกรรมในพื้นที่กรุงเทพมหานคร พ.ศ. 2554" ระบุว่ามีจำนวนโรงงานมากที่สุดคือประมาณ 260 โรง ชนิดของโรงงานอุตสาหกรรมที่มีมากอันดับ 1 คือ กิจการอื่นที่เกี่ยวเนื่องกับอุตสาหกรรม อันดับ 2 อุตสาหกรรมยานยนต์และการขนส่ง อันดับ 3 อุตสาหกรรมเครื่องใช้ไฟฟ้า อิเล็กทรอนิกส์ เครื่องมือวิทยาศาสตร์ ขณะที่นิคมฯ อื่นมีอุตสาหกรรมอาหารและเครื่องดื่ม อุตสาหกรรมอัญมณี อุตสาหกรรมแฟชั่น เป็นต้น